หุ้นสหรัฐฯปิดในแดนบวก
ตลาดหุ้นสหรัฐปิดบวกอย่างแรงด้วยนข้อมูลจ้างงานที่สดใส ขณะที่ราคาน้ำมันโลกก็พุ่งแรงเช่นกัน
8 ก.ค. 2554

ตลาดหุ้นสหรัฐปิดบวกอย่างแรงด้วยนข้อมูลจ้างงานที่สดใส ขณะที่ราคาน้ำมันโลกก็พุ่งแรงเช่นกัน 
ตลาดหุ้นสหรัฐฯวานนี้(7 ก.ค.) ปิดบวกอย่างแข็งแกร่ง ด้วยความหวังต่อแนวโน้มการฟื้นตัวของเศรษฐกิจจากข้อมูลจ้างงานที่สดใส       ดัชนีหุ้นดาวโจนส์ เพิ่มขึ้น 93.55 จุด (0.74 เปอร์เซ็นต์) ปิดที่ 12,719.57 จุด แนสแดค เพิ่มขึ้น 38.64 จุด (1.36 เปอร์เซ็นต์) ปิดที่ 2,872.66 จุด เอสแอนด์พี เพิ่มขึ้น 14.02 จุด (1.05 เปอร์เซ็นต์) ปิดที่ 1,353.24 จุด ขณะที่ราคาน้ำมันโลกพุ่งแรง จากสัญญาณแห่งอุปสงค์ที่แข็งแกร่งและข้อมูลทางเศรษฐกิจอันสดใสในสหรัฐฯ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 2.02 ดอลลาร์ ปิดที่ 98.67 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 58 เซนต์ ปิดที่ 118.59 ดอลลาร์ต่อบาร์เรล